Hefð er orðin fyrir því að forsala á árlegt þorrablót Grindavíkinga hefjist á Fjörugum föstudegi . Á því veður engin breyting í ár en Fjörugur föstudagur verður 22. nóvember næstkomandi . Að venju verður dagskrá með glæsilegasta móti en hljómsveitin Made in sveitin mun leika fyrir dansi . Hinn landsþekkti fréttamaður og stjórnandi Landans , Gísli Einarsson verður veislustjóri og Siggi Þyrill verður blótsgoði . Forsalan mun fara fram eins og áður segir föstudaginn 22. nóvember á veitingastaðnum Papa´s frá klukkan 20:00 - 22:00 . Fram kemur á Facebook síðu viðburðarins að mikil stemning hafi myndast í forsölunni síðustu ár . Verður sá háttur á að eingöngu verður hægt að taka frá sæti gegn keyptum miða . Uppselt hefur verið á þorrablótið undanfarin ár . Opnunartími á bæjarskrifstofum :